**„KAVOS PASLAUGŲ PLĖTRA ŠVENČIONIŲ RAJONE“**

Projekto Nr. ŠVEN-LEADER-6A-D-7-1-2018

|  |  |
| --- | --- |
| **Projekto vykdytojo pavadinimas** | UAB „Belersa“ |
| **VPS prioritetas** | VPS prioritetas „Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą“ |
| **VPS priemonė ir veiklos sritis** | VPS priemonė „Ūkio ir verslo plėtra“ (LEADER-19.2-6),veiklos sritis „Parama ne žemės ūkio verslui kaimo vietovėse plėtoti“ (LEADER-19.2-6.4) |
| **Vietos projekto įgyvendinimo laikotarpis** | Nuo 2019 m. liepos 22 d. iki 2019 m. spalio 31 d.  |
| **Bendra vietos projekto vertė, Eur**  | 85 868,76 Eur su PVM |
| **Paramos suma, Eur** | 49 817,00 Eur be PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 69,62 proc. |

Projekto tikslas – Plėsti pareiškėjo verslą Švenčionių rajone, pradedant ir vystant mobiliąją prekybą kava bei prekyba kava iš monetinių kavos aparatų. Projekto uždaviniai:

1.1. įsigyti reikiamą įrangą;

1.2. priimti į darbą ir apmokyti darbuotoją;

1.3. įrengti monetinius kavos aparatus pardavimo vietose;

1.4. vykdyti mobiliąją prekybą kava bei prekybą kava iš monetinių kavos aparatų;

1.5. viešinti projekto veiklas (numatoma visą projekto laikotarpį).

Pareiškėjas nusprendė plėsti savo verslą, pradėti prekiauti savo pagaminta kava savitarnos vietose iš monetinių kavos aparatų (EVRK (2 red.) kodas 47.99) bei vykdyti mobiliąją prekybos kava veiklą ((EVRK (2 red.) kodas 56.30), todėl laukiami rezultatai:

- praplėstas pareiškėjos verslas:

- įrengti ir veikiantys 11 monetinių kavos aparatų pardavimo vietose Pabradėje, Švenčionėliuose, Augustave, Trūdų km., Cirkliškio km.;

- vykdoma lauko prekyba kava bei mobili prekyba kava mugėse, šventėse, Švenčionių rajono savivaldybės bei kitų savivaldybių teritorijose;

- sukurta 1 darbo vieta kaimo gyventojui iki 40 m. iš Švenčionių rajono.

Projekte planuojamas įrangos įsigijimas: 11 kavos aparatų, 11 monetinių mechanizmų, 3 kavos aparatus mobiliajai prekybai kava.

Prekybai savo pagaminta kava iš monetinių kavos aparatų (didžiosiose įmonėse, parduotuvėse, kultūros centruose, profesinio rengimo centre) būtų sudarytos sutartys su patalpų savininkais. Pareiškėjas planuoja įrengti 9 pardavimo vietas: 3 Švenčionėliuose, 3 Pabradėje, 1 Augustavo k., 1 Trūdų k., 1 Cirkliškio k. Pareiškėjas jau yra atlikęs potencialių patrauklių pardavimo vietų, esančių šiuose miesteliuose analizę ir išsirinkęs bei pasiekęs preliminarius susitarimus su patalpų savininkais dėl savo pagamintos kavos pradavimo vietų iš monetinių kavos aparatų įrengimo.

Projekto įgyvendinimo metu sukurta 1 nauja darbo vieta kaimo gyventojui iki 40 metų amžiaus.